Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 95

3. A bõvítés helye az EU politikái között Az Európai Unió számára a keleti irányú bõvítés lehetõsége az 1993. júniusi koppenhágai csúcson került elfogadásra. Ekkor azonban még az EU-n belül a volt EFTA országokkal folyó csatlakozási folyamat kötötte le a figyelmet, és 1995-ig komolyabb döntés szintjén a keleti bõvítéssel nem foglalkoztak. Az 1995. júniusi cannes-i csúcson az EU kiadta a közép-kelet-európai országok egységes piachoz való közelítését ösztönzõ Fehér Könyvét, majd az 1995. decemberi madridi csúcson kimondta, hogy az 1996 elején kezdõdõ kormányközi konferencia lezárását követõen döntést fog hozni a közép-kelet-európai országokkal való csatlakozási tárgyalások megkezdésérõl. Igazából ezt követõen indult meg komolyabban az EU-n belül a bõvítés megvalósítása lehetõségének vizsgálata, elemzése, a belsõ politikák alakítása során való figyelembevétele. A bõvítés a kilencvenes évek második felétõl kezdve az EU számára már olyan kérdéssé vált, amely minden egyéb ügyet, belsõ politikát áthat, minden döntést érint. A bõvítés mégsem vált sokáig kiemelt fõ prioritássá, mindig a 2—3 legfontosabb prioritás között szerepelt, mindig a legfõbb kérdésektõl elválaszthatatlanul kezelték, de nem vált egyfajta mindenekfelett álló prioritássá. Bizonyos aktuális belsõ ügyek, amelyek napirendre kerülése egyébként több esetben éppen a bõvítésbõl következett (pl. Agenda 2000, intézményi reformok), sokszor mind az uniós politikusok, mind az uniós közvélemény részérõl nagyobb figyelmet kaptak. Összességében azonban a belsõ politikák a bõvítéssel egyre szorosabb összefüggésben jelentek meg, és valóban több politikát (pl. mezõgazdasági, strukturális és kohéziós) ma már nem is lehet elválasztani a bõvítéstõl. Az utóbbi években több terület is az EU prioritásai közé került, amelyek szinte mindegyike szorosan összefügg, illetve érinti a bõvítés kérdését. A legfõbb prioritások közé, amelyek egyaránt erõsen foglalkoztatják a politikai vezetést és a közvéleményt is, általában olyan kérdések tudnak bekerülni, amelyek az EU jövõjével, illetve versenyképességének növelésével, polgárai helyzetének javításával összefüggésben merülnek fel. Az Európai Unió gazdaságának sikeressége, növekvõ versenyképessége, illetve az állampolgárok szempontjából saját jólétük biztosítása és növelése az EU-érdekközösség jellegébõl fakadóan mindig is a legfontosabb prioritásnak tekinthetõ. Az utóbbi idõszakban, e kérdéskörben három terület kapott, illetve kap kiemelt figyelmet, a közös pénz bevezetése, a foglalkoztatási helyzet és a szociális kohézió javítása, valamint a tudásalapú gazdaság fejlesztése. E területekkel az EU folyamatosan a legmagasabb szinten foglalkozik, sõt külön rendkívüli csúcstalálkozókat is szenteltek e témakörök mindegyikének. Az euró bevezetése az elképzelések szerint zajlott le, így ma az uniós közvéleményt leginkább a foglalkoztatottsági helyzet javítása, a jóléti állam vívmányainak megõrzése érdekli. Ez utóbbi kérdést a 2000. márciusi lisszaboni csúcs elválaszthatatlanná tette a tudásalapú gazdaság megteremtésétõl egy új stratégiai célkitûzés meghirdetésével: az EU-nak a világ legversenyképesebb és legdinamikusabb tudásalapú gazdaságává kell válnia, amely képes a fenntartható gazdasági növekedésre jobb és több munkahellyel és nagyobb szociális kohézióval. A célkitûzés egyik központi eleme az eEurope kezdeményezés és cselekvési program, amely az információs társadalom fejlesztésére irányul. Az új stratégia által teremtett környezetben a bõvítés kérdése két tekintetben merül fel. Egyrészt úgy, hogy az új tagállamok, amelyek az EU átlagánál magasabb növekedést mutatnak fel, ösztönzõleg hathatnak az EU gazdaságára, másrészt viszont számukra tovább tarthat elérni a meghatározott fejlettségi szintet, és ez lassíthatja az eEurope kezdeményezést. A bõvítés emellett a foglalkoztatáspolitikán belül a szabad munkaerõ-áramlás miatt került az érdek- 2002/151/II. szám lõdés középpontjába. Az EU-n belül jelentõs a félelem az olcsóbb keleti munkaerõtõl. Éppen ebbõl fakadóan a csatlakozási tárgyalásokon az EU egyik legfontosabb derogációs igénye itt merült fel, amit a tagjelöltek el is fogadtak. A bõvítéssel nagyon szorosan összefüggõ, attól elválaszthatatlan kérdés, az immár évek óta napirenden levõ mezõgazdasági politika reformja. A keleti bõvítés a Közösség mezõgazdasági területét mintegy másfélszeresére, míg a mezõgazdasági foglalkoztatottak számát duplájára fogja emelni. Ez azt jelenti, hogy a közös agrárpolitika — aktuális támogatási formáját megõrizve (különös tekintettel a termelõknek járó közvetlen kifizetések rendszerére) — a korábbiaknál jóval nagyobb terhet róna a közös költségvetésre. Ezzel a kiadásnövekedéssel azonban a 2000—2006. közötti költségvetés nem számolt. Az EU-nak hosszabb távon olyan megoldást kell találnia e problémára, amely mind a közös költségvetés és a jelenlegi tagállamok, mind az új tagállamok szemszögébõl elfogadható. A mezõgazdasági politika reformja — amelyet egyébként a világkereskedelmi tárgyalások is fokozottan ösztönöznek — nem egyszerûen összefügg a bõvítéssel, hanem (különösen a közvetlen kifizetések problémája miatt) a csatlakozási tárgyalások kulcskérdése. A balkáni válság újbóli fellángolása, valamint az 1999. júniusi kölni csúcs óta a kül- és biztonságpolitika kérdése, az európai biztonság- és védelempolitika (ESDP) kiépítése is a fõ prioritások közé emelkedett. Az Európai Unió egyrészt erõsíteni kívánja világpolitikai szerepét és súlyát, másrészt a védelempolitika területén is önálló arculatot kíván felvállalni saját válságkezelõ kapacitásának kiépítésével. E tekintetben a bõvítés és az új tagállamok erõsíteni fogják az Európai Uniót, segíteni fogják világpolitikai súlyának növekedését, és javítani fogják Európa stabilitását. Az utóbbi idõszakban egyre nagyobb figyelmet kap az Unió és állampolgárai közötti kapcsolatok erõsítése, az EU mûködésének, lépéseinek (kormányzásának) az állampolgárok számára érthetõbbé, átláthatóbbá tétele, valamint olyan kérdések közösségi szinten való kezelése, amelyek leginkább érdeklik az állampolgárokat, legközvetlenebbül érintik mindennapjaikat. E tekintetben mind erõteljesebb szerepet kap az EU-n belül az állampolgárokkal való kommunikáció, az állampolgárok közvetlen elérése, minek következtében az utóbbi idõszakban az EU intézményei egyre nagyobb hangsúlyt helyeznek a kommunikációs feladatokra, kommunikációs eszközökre. Ezt tükrözi, hogy az Európai Bizottság — elõször a bõvítések történetében — immár külön bõvítési kommunikációs stratégiával rendelkezik (lásd részletesebben a 4.2. pont alatt). A bel- és igazságügyi együttmûködés erõsítése (számos terület, pl. határõrizet, bevándorlás, vízumügyek közösségi szintre utalása, külön csúcstalálkozó a belbiztonsági kérdésekrõl, a rendõrségi, bûnügyi együttmûködés szorosabbá válása), amely a 2001. szeptember 11-i amerikai terrortámadásokat követõen kifejezett prioritássá vált, továbbá az Alapvetõ Jogok Kartája (amely a közös értékekhez való tartozás érzését kívánja erõsíteni), valamint az információkhoz való hozzájutás alapjoggá tétele, mind az EU és a polgárok közötti közvetlenebb kapcsolatok kialakítását célozzák. Emellett az EU igyekszik egyre több olyan kérdést napirendjére venni és ezekkel a legmagasabb szinteken foglalkozni, amelyeket többnyire társadalmi mozgalmak vetnek fel, de egyre jobban foglalkoztatják, illetve aggasztják a közvéleményt. Így kerültek mindinkább a figyelem középpontjába a környezetvédelem, az élelmiszer-biztonság, a közegészségügy területeire tartozó kérdések. E problémák a bõvítéssel általában olyan összefüggésben jelennek meg, hogy az ezeken a területeken az EU által az állampolgárok érdekében meghirdetett magasabb normákat az új tagállamoknak is teljesíteniük kell. A környezet, az egészségügy a tagjelölteknél megfigyelhetõ rosszabb állapota, a minõségi követelmények alacsonyabb színvonala miatt e területek EU-prioritásként való erõsödése nehezíti az új tagállamok beilleszkedését. A belbiztonsági kérdések (pl. szigorúbb határõrizet, keményebb fellépés a szervezett bûnözés különbözõ válfajaival szemben) szintén hasonló problémákat vetnek fel, és szintén növelik az EU-n belül a bõvítéssel kapcsolatos aggodalmakat. Az állampolgárok és az EU viszonya szempontjából kiemelkedõen fontos kérdésként húzódik végig az utóbbi idõszakon az intézményi reformok ügye. Az intézményi reform prioritássá válását ugyan éppen a bõvítés napirendre kerülése váltotta ki, a kérdés azonban ma már nem egyszerûen a bõvítés egyik megoldandó összetevõjeként jelentkezik. Sõt, a Nizzai Szerzõdés elfogadásával, illetve tagállami ratifikációival tulajdonképpen lezárultak azok az intézményi reformok, amelyeket az EU a bõvítés elõfeltételének tartott. Megoldatlan maradt ugyanakkor számos kérdés, ami nehezítheti a hamarosan 25 tagú Unió mûködését, továbbá az Unió mûködése továbbra is meglehetõsen áttekinthetetlen maradt az egyszerû állampolgárok számára. Az Európai Unió számára az utóbbi 1—2 évtizedben az egyik fõ kihívást jelenti, hogy míg az állampolgárok egyre többet várnak el az Európai Uniótól, közben egyre kevésbé bíznak meg az uniós intézményekben. Miközben egyre többen érzik úgy, hogy az Európai Uniónak kell választ adnia olyan politikai kihívásokra, mint a környezetvédelem, az élelmiszer-biztonság vagy a globalizáció kihívásai, sokak számára az európai integráció egy olyan átláthatatlan, komplex rendszer, amellyel szemben távolisága következtében az emberek jelentõs része bizalmatlan. Az állampolgárok számára nem világos, hogy mely döntésért felelõs az Európai Unió, hogy mely eredmények köthetõk Európához, és egyáltalán, hogy mely intézménynek mi a feladata. E kettõs kihívástól — az Unió mûködõképesebbé, illetve az állampolgárok számára érthetõbbé tételétõl — vezérelve döntöttek úgy a tagállamok a nizzai csúcson, hogy az intézményi kérdéseket nem veszik le a napirendrõl, hanem minden korábbinál alaposabb átgondolását végzik el. Így a Nizzai Szerzõdéshez csatolt nyilatkozatban döntöttek arról, hogy 2004-ben újabb kormányközi konferenciát tartanak, amelyen az Unió hosszabb távra szóló, komolyabb intézményi átalakítását kell megvitatni, 2002/151/II. szám immár az addig csatlakozott új tagok, illetve csatlakozási szerzõdést aláírt tagjelöltek részvételével. A Nizzai Nyilatkozat értelmében a tagállamok arról döntöttek, hogy elõször az EU történetében egy össztársadalmi vita keretében fogják kidolgozni az intézményi változtatásokat, amelynek ugyan továbbra is meghatározó (a végsõ döntést meghozó) szakasza egy kormányközi konferencia lesz, de amely vitának nagy részben a nyilvánosság bevonásával kell folynia. E vitát lefolytató fórumként alakult meg az Európai Konvent, amelyben mind a 15 jelenlegi tagállam és mind a 13 tagjelölt állam képviselteti magát, és amely javaslatokat tesz a jövõ, kibõvült Európájának mûködésére. 2002 közepére az EU jövõje szempontjából a Konventben zajló vita, és a Konvent munkájának eredményessége az egyik legfontosabb prioritásává vált az Uniónak. A felsorolt prioritások között tehát a bõvítés célkitûzése sokáig nem tudott kiemelkedni, a prioritások prioritásává válni. E tekintetben azonban fordulat következett be 2002 második félévében, amikorra is a bõvítés egyértelmûen az elsõ számú megoldandó uniós feladattá vált, amikor már a tagállamok nem halogatták tovább azokat a döntéseket, amelyeket meg kellett hozni Európa egyesítése érdekében. Az október 24—25-ei brüsszeli és a december 12—13-ai koppenhágai csúcstalálkozók valóban igazi „bõvítési csúcs”-ok, ahol minden más kérdés háttérbe szorul e prioritás mögött. Mindennek következtében az Európai Unió 2002 végén végre meg is hozta a bõvítés megvalósításához szükséges döntéseket.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes